NaiveNeuron/SloPal huggingface dataset:
Glváč, Martin, podpredseda NR SR (2016-11-25):
Ďakujem veľmi pekne. Otváram rozpravu. Do rozpravy okrem pani spravodajkyne som dostal tri písomné prihlášky: pán poslanec Peter Pčolinský, pán poslanec Peter Marček a pán poslanec Milan Krajniak. Nech sa páči, pani spravodajkyňa.
P. Hrušovský, predseda NR SR: (2004-10-26):
Pristúpime k rokovaniu o vládnom návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch  v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 802). Poprosím teraz pána poslanca Vážneho a pána ministra Gyurovszkého, aby z poverenia vlády Slovenskej republiky predniesol a uviedol vládny návrh zákona a potom pána poslanca Harnu. Nech sa páči, pán minister, máte slovo o autorizovaných architektoch.
Zmajkovičová, Renáta, podpredsedníčka NR SR (2014-05-27):
Na vystúpenie pána poslanca nie sú žiadne faktické poznámky. Uzatváram možnosť prihlásiť sa a budeme pokračovať, kolegyne, kolegovia, o jedenástej hlasovaním. Do 11.00 hod. prestávka. (Prestávka.) (Po prestávke.)
Šimečka, Michal, podpredseda NR SR (2024-01-09):
Ďakujem pekne. Pán poslanec Vančo.
Ledecký, Vladimír, poslanec NR SR (2023-05-18):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady Slovenskej republiky pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Danko, Andrej, predseda NR SR (2018-03-23):
Pani poslankyňa Grausová.
Laurenčík, Milan, podpredseda NR SR (2020-04-24):
Pán poslanec Cmorej.
Pročko, Jozef, poslanec NR SR (2024-05-10):
Ja pozorne počúvam celú diskusiu a naozaj odvolávanie pani ministerky je preto, ako sa správa, ona tu zase nie je, ale to nevadí, ako sa správa, je? (Reakcia z pléna.) Aha, ospravedlňujem sa, pripravujú novú reláciu Maťka a Peťko. Myslím si, že jej správanie naozaj je, je veľmi nieže neprijateľné, zase chcem použiť slovo, pani ministerka sa správa arogantne aj pre mňa. Pani ministerka chce odvolávať ľudí nie na základe odbornosti, ale na základe toho, že nie sú, že sú proti SNS. Rozprávali ste o tom, o tej nenávisti, čo tu je, a nikto, ja neviem, žiaden normálny človek nechce, aby na Slovensku sa šírila nenávisť, aby sa ľudia nenávideli, aby si ľudia nadávali v rodinách. Celý čas nás tu presviedčali o tom, akú nenávisť šírime my. No ja som ešte nikoho nepočul a ja tiež som nikdy nepovedal žiadnemu kolegovi z SNS, že je blázon, že je psychopat, že nech si dá lieky. Nikdy som to nepovedal. Nikdy som to nepovedal. Dnes to celý čas počúvame. Rozprávajú o tom a pani ministerka rozprávala, ako má rodinu, ako jej rodina trpí. Rozprávajú o tom, a pani ministerka rozprávala, ako má rodinu, ako jej rodina trpí. No môžem povedať, že naozaj to, čo sa deje mne a mojej rodine, je čistá katastrofa, a práve preto, lebo tu vystupujú takí ako pani Kramplová a rozprávajú o tom, že sme, že my sme liberálni fašisti, že sme liberálni. Pani Kramplová, vy šírite takú nenávisť medzi ľuďmi, ale neskutočnú nenávisť, neskutočnú! To, čo ste predviedli dnes vo vystúpení, je niečo, čo nemá obdobu. Vy ste od prvej chvíle do poslednej chvíle šírili nenávisť. No a keď rozprávame o tom, že naozaj by sme sa mali rozprávať o tom, tak Taraba, Danko, Blaha, ich vystúpenie nebolo o tom, že obhajujme ministerkine dobré kroky, ale o tom, ako opäť šíriť o nás nenávisť.
J. Mikolaj, poslanec: (2002-10-15):
I. Presperín, doterajší podpredseda NR SR: Stanislav Škoda. S. Škoda, poslanec: Sľubujem. I. Presperín, doterajší podpredseda NR SR: Jarmila Tkáčová.
Bugár Béla, podpredseda NR SR (2018-10-24):
Prezentujme sa a hlasujme o návrhu, ktorý bol podaný v rozprave. (Hlasovanie.) Prítomných 130 poslancov, za 107, zdržalo sa 23 poslancov. Konštatujem, že návrh pána poslanca bol schválený. Ďalej.
P. Paška, predseda NR SR: (2007-10-24):
A teraz už budeme pokračovať, tak ako som povedal, druhým čítaním o vládnom návrhu zákona, ktorým sa dopĺňa zákon č. 111/1990 Zb. o štátnom podniku v znení neskorších predpisov a o doplnení zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov . Je to tlač 380. Spoločná správa výborov je 380a. Poprosím pána ministra pôdohospodárstva Jureňu, aby sa ujal slova. Vážený pán minister, nech sa páči, máte slovo.
Glváč, Martin, podpredseda NR SR (2019-02-18):
Pán poslanec Uhrík, ďalší v rozprave, nech sa páči.
V. Palko, minister vnútra SR: (2005-12-07):
Je faktom, že poslanci alebo bývalí poslanci, ktorých ste menovali, pán poslanec Polka, hlasovali vtedy v roku 1998 za zákon o štátnej službe, čo ešte neznamená, že vy v jeho obhajobe máte pravdu. To by tak bolo iba za predpokladu, že všetci tí vymenovaní poslanci sú neomylní, čo ale nikto netvrdí. Naozaj nie za všetko, za čo hlasovali, nie každé hlasovanie vtedajších opozičných poslancov bolo správne. To uznávam. (Ruch v sále.) K použitiu § 35 ods. 2. Tento odsek naozaj hovorí o tom, že minister má právo v záujme štátnej služby aj bez uvedenia dôvodu preložiť nadriadeného na inú funkciu. Chcem povedať, že nikdy som toto nepoužil bez toho, aby som verejnosti neuviedol dôvod. To znamená, že nie je dôvod, aby sme toto ustanovenie spochybňovali. Vždy som povedal, prečo som to urobil a myslím si, že nikdy to neboli kontroverzné prípady. (Ruch v sále.) Okrem toho toto ustanovenie je aj v záujme policajtov v tom zmysle, že do prijatia tohto ustanovenia minister, ak musel riešiť nejaký personálny problém po tom, čo nejaký nadriadený spravil závažnú chybu...
Grendel, Gábor, podpredseda NR SR (2020-04-28):
S reakciou na faktické poznámky, pani poslankyňa Kozelová.
Klus, Martin, podpredseda NR SR (2019-10-22):
Ďakujem poslancovi Viskupičovi a konštatujem, že Národná rada Slovenskej republiky v tajnom hlasovaní zvolila poslanca Milana Laurenčíka za predsedu Osobitného kontrolného výboru na kontrolu činnosti Národného bezpečnostného úradu . Blahoželám novozvolenému predsedovi výboru Národnej rady a prosím, aby zaujal miesto, ktoré je preňho v rokovacej sále určené. Zároveň evidujem, že pán Laurenčík sa hlási s procedurálnym návrhom.
Kotleba, Martin, poslanec NR SR (2019-10-24):
Ďakujem pekne. Nie je nás tu síce dneska veľa, ale ako sme boli svedkom, aj málo poslancov dokáže vytvoriť dynamickú a emotívnu diskusiu, takže niekedy aj menej je viacej. Takže dovoľte mi uviesť návrh ústavného zákona, ktorým sa mení a dopĺňa Ústava Slovenskej republiky č. 460/92 Zb. v znení neskorších predpisov. Cieľom tohto jednoduchého návrhu je obmedziť proces schvaľovania zákonov s negatívnym dopadom na štátny rozpočet tesne pred koncom volebného obdobia zmenou kvóra z jednoduchej väčšiny na absolútnu. Viac by som potom povedal v rozprave, do ktorej sa hlásim. Ďakujem pekne.
Hrušovský, Pavol, podpredseda NR SR (2010-08-10):
Pán poslanec Radošovský.
Pčolinský, Peter, poslanec NR SR (2018-02-14):
Ďakujem pekne. Pán kolega, pár poznámok. Poviem úprimne, ja poslancov Slovenskej národnej strany považujem za veľmi slušných ľudí, len myslím si, a je to môj osobný názor, ktorý možno je nejaký subjektívny a možno nie je pravdivý, myslím si, že nie ste slobodní. A čo vám ale musím vytknúť. Hovorili ste o tom, že dialóg, debatujme, rokujme, no k predmetnému návrhu zákona ste nepovedali ani slovo. Veď mali ste možnosť rokovať, debatovať, viesť dialóg o tomto zákone. A ďalšia vec je, vy veľmi dobre viete, že dohoda v koalícii, a o tom vieme všetci, dohoda v koalícii je taká, že návrhy opozície – jednoducho stop. Neprijmú sa, skoro sa o nich nediskutuje. Opoziční poslanci, je to síce smiešne, ale diskutujú sami so sebou o svojich návrhoch, a pokiaľ, pokiaľ by malo platiť to, čo vy ste hovorili, tak jednoducho zákony by sa posudzovali na základe toho, či sú dobré alebo zlé, nie podľa toho, kto ich predkladá. Len, bohužiaľ, dohoda v koalícii je taká, že sa posudzujú podľa toho, kto ich predkladá, nie podľa toho, či sú dobré alebo zlé. Ja vás považujem naozaj za slušného človeka, ale opakujem to, čo už tu bolo spomínané, na jednej strane sa tu oháňate slušnosťou a neviem čím, ale na druhej strane, bohužiaľ, je pravda, že váš predseda často používa osobné invektívy a útoky zľava doprava. A jednoducho preto si myslím, že vy v tomto veľmi slobodní nie ste a jednoducho musíte robiť... (Prerušenie vystúpenia časomerom.)
Hellebrandt, Tomáš, poslanec NR SR (2024-01-10):
Ďakujem za slovo. Vďaka, Števo, za tvoju technickú a analytickú a o to dôležitejšiu, dôležitejší vstup do diskusie. Skúsim zhrnúť a možno trošku refo... reformuvávať niektoré tvoje argumenty a ty mi potom môžeš povedať, že či som trafil. Hovoril si o investoroch a investíciách, ktoré možno rozdeliť do dvoch skupín. Krátkodobé finančné investície primárne do štátnych dlhopisov, ktorými vláda financuje deficit verejných financií, sú prvá skupina. Úroky, ktoré vláda za tieto pôžičky platí, závisia primárne od finančnej situácie štátu. Aj tu môže mať nadmerné využívanie skráteného legislatívneho konania negatívny vplyv, pretože zvyšuje šance, že legislatíva bude nekvalitná a s nečakanými vplyvmi na rozpočet, čo je príklad aj tohto zákona. A potom sú tu dlhodobé priame investície, ktoré sú nie do finančných aktív, ale do reálnej ekonomiky, do výroby, do fabrík, do nových pracovných miest, čo je, samozrejme, dôležitý impulz pre ekonomiku a životnú úroveň. Títo investori priamo sledujú kvalitu právneho štátu a stabilitu legislatívneho prostredia. Nadmerné využívanie skráteného legislatívneho konania a zvlášť v oblastiach ako je trestné právo, korupcia, regulácia, daňová politika vnímajú títo investori zvlášť citlivo. Čiže týmito opatreniami naozaj znižujeme životnú... (Prerušenie vystúpenia časomerom.)
Šimečka, Michal, podpredseda NR SR (2024-01-11):
Ďakujem pekne. Pán poslanec Šipoš s faktickou.
Bugár, Béla, podpredseda NR SR (2019-10-17):
Ďakujem pekne. Otváram rozpravu. Do rozpravy som dostal písomnú prihlášku od pána poslanca Mihála, ktorého tu nevidím, preto sa pýtam, či sa hlási niekto ústne do rozpravy. Ako jediná pani poslankyňa Smolíková. Končím možnosť sa prihlásiť. Nech sa páči, máte slovo.
Hrnčiar, Andrej, podpredseda NR SR (2019-12-03):
Pán poslanec Dostál. Prosím, zapnúť mikrofón pánovi poslancovi Dostálovi.
Laurenčík, Milan, podpredseda NR SR (2021-06-30):
Ďalšiu faktickú poznámku má pán poslanec Matúš Šutaj Eštok, nech sa páči.
A. Belousovová, podpredsedníčka NR SR: (2008-10-22):
Takže kto sa chce teraz prihlásiť do rozpravy ústne? Ústne sa do rozpravy prihlásil pán poslanec Novotný. Končím možnosť podania ústnych prihlášok do rozpravy a pán poslanec Novotný má slovo.
Sulík, Richard, predseda NR SR (2011-06-30):
Prosím, hlasujte teraz. (Hlasovanie.) Prítomných 142 poslancov, hlasovalo 78 za, 7 proti, 56 sa zdržalo, 1 nehlasoval. Národná rada sa uzniesla, že návrh zákona prerokuje v druhom čítaní. Nech sa páči.
Grendel, Gábor, podpredseda NR SR (2022-02-11):
V rozprave teraz vystúpi pán poslanec Matúš Šutaj Eštok. Pripraví sa pán poslanec Erik Tomáš.
Pčolinský, Peter, podpredseda NR SR (2022-12-07):
S ďalšou faktickou poznámkou pán poslanec Kremský.
Valocký, Jozef, poslanec NR SR (2016-09-08):
Vážený pán predseda, dajte hlasovať v zmysle rokovacieho poriadku o tom, že predložený návrh zákona prerokujeme v druhom čítaní.
Paška, Pavol, predseda NR SR (2014-05-29):
Pán poslanec Mičovský.
Kadúc, Miroslav, poslanec NR SR (2014-02-07):
Ďakujem pekne, pán predsedajúci. Vážené kolegyne, vážení kolegovia, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie a spĺňa po formálno-právnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh zákona zaradil v zmysle § 72 rokovacieho poriadku do programu tejto schôdze. Predseda zároveň vo svojom rozhodnutí č. 839 navrhol, aby návrh zákona prerokoval ústavnoprávny výbor a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory návrh zákona prerokovali v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom návrhu zákona je predĺženie lehoty na podanie sťažnosti, ako opravného prostriedku voči uzneseniu, z troch dní na päť dní. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 839. Zároveň by som si dovolil nielen ako spravodajca, ale aj ako člen tohto zákonodarného zboru sa pridať k tomuto návrhu, nie preto, že je to návrh z nášho klubu, ale pretože tento návrh spôsobuje v praxi naozaj skutočne veľké problémy a tá lehota troch dní je neodôvodnene prísna. Ak sa ktokoľvek z nás alebo ktokoľvek z občanov dostane do situácie, kedy bude voči nemu vydané rozhodnutie orgánov činných v trestnom konaní akékoľvek, či už je to, či budete možno obvinení, možno poškodení, to sa stáva najčastejšie, vtedy máte naozaj iba tri dni na to, aby ste zaujali stanovisko k tomuto rozhodnutiu. Po troch dňoch už orgán činný v trestnom konaní nemusí na vás prizerať. Môže povedať: „Ste po lehote a vaše práva zanikli.“. Čiže odporúčam tento návrh naozaj schváliť a dať do ulíc viacej istoty a viacej možno slobody v tom, ako sa brániť a ako dať právam, ktoré mi patria, za dosť. Takže ešte raz odporúčam, aby sme sa nad tým zamysleli, tí, ktorí sme tu, aj tí, ktorí tu nie sme a hlasovali za tento návrh.
Galek, Karol, poslanec NR SR (2017-02-01):
Takisto prosím o opravu záznamu hlasovania č. 43, č. parlamentnej tlače 349. Bol som zaznamenaný, že som bol „za“. Ale chcel by som, aby to bolo upravené na „zdržal sa“. Ďakujem.
M. Sabolová, poslankyňa: (2008-04-10):
Ja chcem povedať pani poslankyni Smolkovej len toľko. Vo svojom závere, že zákon je len rámcový aj v niektorých paragrafoch. Vytiahla len niektoré paragrafy, ktoré podrobila kritike, ale to, čo je pozitívne, v tom svojom vystúpení nevybrala. Myslím si, že zákon má byť rámcový. Mnohokrát sa stáva, že v parlamente dostávame návrh zákona, ktorý je kvázi vyhláškou. Práve v školskom systéme by mal byť zákon rámcový, ktorý by mal garantovať to, čo chce štát. Ale mal by dať možnosť práve vyhláškou modifikovať, a toto je zámer určite aj predkladateľa, vzdelávacie programy, modifikovať aj veci, ktoré ste tu naznačili, tak, aby boli pre túto dobu a pre vzdelávací proces, ktorý chcete aj vy, vládna koalícia, istým spôsobom upraviť, dobré. A preto si nemyslím, že bolo dobré vytiahnuť len niektoré paragrafy, tak ako som hovorila, len podrobiť ich kritike. Čudujem sa vám, že sa vy vraciate opäť k tomu, že majú cirkevné a súkromné školy nejaké iné postavenie. Myslím si, že sú rovnoprávnym a možno mnohokrát lepším vzdelávacím článkom základného vzdelávania ako možno niektoré školy, ktoré sú zriaďovateľmi štátu. A preto si myslím, že by mali mať rovnaké postavenie... (Vystúpenie prerušené časomierou.)
Sulík, Richard, predseda NR SR (2010-12-07):
Ďakujem pekne. Slovo má pán poslanec Burian.
Vaľová, Jana, poslankyňa NR SR (2012-08-08):
Ďakujem pekne. Pán kolega Štefanec, povedali ste, že zákon by mal riešiť demografický vývoj alebo demografický rast. No to sám viete dobre, že to nie je možné. Jedine rodinná politika, ekonomika môže takéto veci riešiť. Zákony samy osebe nemôžu nikdy vyriešiť ani ekonomickú podstatu, ani demografický vývoj. Môžu síce však vytvoriť predpoklady pre jej nejaké pozitívne alebo pre jej pozitívum. Pán Štefanec, rovnako ste povedali, že 500 mil. eur niet. No, máte pravdu, s tým s vami úplne súhlasím. Päťsto miliónov eur niet v rozpočte. Je to jasné, vy to musíte tak isto vedieť, iba to zahmlievate. A trošku ma mrzí, že vy ste taký skúsený rétor a že ste toľko nezrovnalostí povedali v tom svojom vystúpení. A momentálne ste vlastne rozprávali veci, ktoré nemali absolútne súvislosti, ani s časom, ani, ani, ako som hovorila, že ste takéto veci použili, že zákon vyrieši demografický vývoj, a tak ďalej a tak ďalej. Trošku ma to u vás mrzí, pretože viem, že vy ste skúsený rétor a že sa často pripravujete, ale momentálne si myslím, že hráte iba o nejaký čas a nepripravujete sa na tieto vystúpenia, ale hráte nejakú určitú hru. A to ma trošku mrzí. A keďže ste čítali mená aj včera, tak dnes ste už čítali iba iniciály. A ja si myslím, že tí vaši stranícki kolegovia vám kľudne mohli dať súhlas na prečítanie celých mien. Lebo ste čítali pani Kulanová. Z KDH, je to vaša bývala predsedníčka KDH v Humennom. Pán Kahanec je poslanec za KDH vo vyššom územnom celku. Tak ja si myslím, že na prečítanie svojich straníckych kandidátov za SDKÚ a za KDH ste skutočne mohli dostať súhlas a nemuseli ste tu dnes tak trošku trápne opätovne zahrať takéto divadielko, že ste zase čítali iba iniciály, ktoré boli totožné so včerajšími menami. Ďakujem.
Jasaň, Viliam, poslanec NR SR (2012-02-03):
Ďakujem pekne, pán predsedajúci. Vážení kolegovia, ja rozumiem predkladateľom, čo chcú docieliť. To je, to je veľmi zrejmé, ale nemôžem vôbec súhlasiť s formou, ako to chcú urobiť. Ja by som nemal výhrady voči tej represii, ktorú tam navrhujete, ale predtým by som bol rád, keby štát vytvoril podmienky na prácu pre týchto ľudí, ponúkol im tú prácu, a keď to oni odmietnu, prosím, nech nasleduje represia. S tým nemám problém. Ale hneď len pristúpiť k tomu a dať všetkých do jedného vreca, pretože on jednoducho tú prácu si nemá kde nájsť, a pritom, že v súčasnosti už vyše štyristotisíc ľudí nemá prácu a z toho vyše dvestotisíc ľudí už vyše roka nemôže nájsť prácu, a vy idete takýmto spôsobom ukracovať rodiny, aj keď mnoho z tých rodičov by si zaslúžilo možno päť po zadku, lebo sa nestarajú o deti. A v čom ja vidím najväčší problém, že tým budú trpieť deti. Deti sa nepýtajú na svet a nepýtajú sa, nevyberajú si rodinu. Skúste tam nájsť inú formu, ako by tie finančné prostriedky boli využité v prospech detí a potom by som možno s vami aj súhlasil. Ale za takúto formu, ako to teraz pripravujete, len škrty a represie, nič nepomôžeme tým ľuďom a naozaj, ja sa bojím toho, čo hovorila aj kolegyňa Vaľová, že takíto ľudia budú prinútení, žiaľ, na iný spôsob života, a to iné nechcem charakterizovať, čo môže nastať. Ďakujem. (Potlesk.)
Grendel, Gábor, podpredseda NR SR (2021-09-24):
Dávam teraz možnosť prihlásiť sa do rozpravy ústne, nech sa páči. Pani poslankyňa Romana Tabák ako jediná. Končím možnosť prihlásiť sa ústne do rozpravy. Ešte v rámci rozpravy po pani poslankyni vystúpi pán poslanec Vetrák.
M. Vášáryová, poslankyňa: (2007-06-22):
Pán Halecký, je mi naozaj veľmi ľúto, ale my sme na to nemali vplyv, že Európska únia, keď sa rozširovala, vybrala deň 1. mája na to, aby desať nových štátov vstúpilo do Európskej únie. Na to naozaj nikto tu sediaci nemal vplyv, oni vybrali deň 1. mája. Takže akosi, no, môžeme prepisovať všelijako históriu, ale ten deň 1. máj vybrala Európska únia, im musíte adresovať, že si nevážia, alebo chceli znevážiť, alebo dať inú symboliku 1. máju. Nerozumiem ja tomu, ale možnože vám to vysvetlia šéfovia vlád, ktorí vtedy boli v Európskej rade a schválili to. Chcela by som potom reagovať ešte na pani Kramplovú. Ja som veľmi rada, že ste povedali jedno slovo, pani poslankyňa, a to je, že je to takto priechodné. Veď o tom tu stále hovoríme. Áno, len keď vy zmeníte históriu a vstup Slovenska do Európskej únie bude 9. mája, a nie 1. mája, to bude priechodné. Ja vám veľmi ďakujem, že ste to povedali, to slovo priechodné. Áno. Lebo toto už nie je parlament. Toto už je pred občanmi len hra na parlament, lebo tu sa už nevedie dialóg, žiadny dialóg. Tu ide len o to, čo je priechodné. Lebo vy máte príkaz, aby nič, čo vyjde z opozičných lavíc, nech je to akokoľvek zmysluplné, neprešlo. Nakoniec, pán Senko, myslím si, že toto, čo som teraz povedala, sa jasne ukáže v utorok ráno. Ďakujem. (Prerušenie vystúpenia  časomierou.)
Hrušovský, Pavol, podpredseda NR SR (2011-06-29):
Ďakujem, pán poslanec. Prosím, zaujmite miesto pre spravodajcov. Otváram rozpravu. Písomne som nedostal do rozpravy žiadne prihlášky, preto sa pýtam, či sa do rozpravy hlási niekto ústne. Pán poslanec Petrák, Radošovský, Rosová. Končím možnosť ďalších prihlášok do rozpravy. Ako prvému udeľujem slovo pánovi poslancovi Petrákovi. Nech sa páči, pán poslanec, máte slovo.
Laššáková, Jana, podpredsedníčka NR SR (2013-11-28):
Na vystúpenie pána poslanca s faktickými poznámkami sa hlásia traja páni poslanci, pán poslanec Muránsky, Mičovský a Lebocký. Končím možnosť prihlásiť sa s faktickými poznámkami. Nech sa páči, pán poslanec Muránsky.
P. Hrušovský, podpredseda NR SR: (2001-12-14):
Nech sa páči. A. Ivanko, poslanec: Ďakujem za slovo, pán predsedajúci. Z rokovacieho poriadku § 83 ods. 2 mi neprislúcha hodnotiť jednotlivé vystúpenia, preto sa obmedzím iba na ich súvislosť s predloženým vládnym návrhom zákona. Celkom vystúpilo v rozprave päť poslancov, z toho traja predložili pozmeňujúce návrhy. Všetky tri pozmeňujúce návrhy sa týkajú predmetu prerokovaného vládneho návrhu zákona o súdnych exekútoroch a exekučnej činnosti. Toľko, pán predsedajúci.
Bugár, Béla, podpredseda NR SR (2016-09-07):
Nech sa páči, prezentujme sa a hlasujme o tomto návrhu. (Hlasovanie.) Prítomných 143 poslancov, za hlasovalo 133, proti 1, zdržalo sa 8 poslancov, 1 nehlasoval. Konštatujem, že návrh sme pridelili výborom a určili lehoty na prerokovanie tohto návrhu vo výboroch. Teraz budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Dohodou medzi Slovenskou republikou a Iránskou islamskou republikou o podpore a vzájomnej ochrane investícií (tlač 111). Pán poslanec Náhlik z výboru pre financie a rozpočet, nech sa páči, máte slovo.
Mičovský, Ján, poslanec NR SR (2013-10-18):
Aspoň si nájdem poznámky.
Laurenčík, Milan, podpredseda NR SR (2020-07-14):
Ďakujem. Prosím, zaujmite miesto pre navrhovateľa. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Rastislavovi Jílekovi. Nech sa páči, pán spravodajca.
Pellegrini, Peter, predseda NR SR (2015-11-26):
Áno, lebo neviem, či idete predniesť...
P. Hrušovský, predseda NR SR: (2004-01-20):
(Hlasovanie.) 147 prítomných, 68 za, 22 proti, 57 sa zdržalo. Návrh sme neschválili.
Hrnčiar, Andrej, podpredseda NR SR (2019-12-05):
Takže nech sa páči, pán minister, odôvodníte návrh zákona.
Grečková, Lea, poslankyňa NR SR (2012-10-29):
Áno, o návrhoch pána poslanca Drobu ako o celku hlasovať nemôžeme, lebo podal štyri pozmeňujúce návrhy a jeho pozmeňujúce návrhy 2, 3 a 4 boli riešené v spoločnej správe ako body 3, 5 a 6 a tie boli schválené. Pán poslanec nepožiadal o osobitné hlasovanie. Ak požiada oň, môžeme hlasovať o bode 1.
Bláhová, Renáta, predsedníčka Úradu pre dohľad nad zdravotnou starostlivosťou (2021-11-30):
Dobre, skúsim byť stručná. Takže k prehliadkam mŕtvych. Moja expertíza je, ja som skôr v správnej a ekonomickej oblasti. Takže ja som naozaj na úrade hlavne kvôli tomu verejnému zdravotnému poisteniu, ale prehliadky mŕtvych, tá jedna otázka smerovala k personálu, máme zastabilizované najmä vďaka patológovi, ktorého možno poznáte, pánovi Michalovi Palkovičovi, ktorý je aj riaditeľ sekcie. Naozaj odvádzajú priam nadľudské výkony pri tých prehliadkach. Nechcem tu ísť do detailov, ale odpovedáme stále médiám a niekedy treba aj v noci, uprostred noci vstať. V každom prípade to nie je o obvodných lekároch. My nikoho nenútime. Nastavili sme ceny tak, že šetríme štátny rozpočet a zároveň je o to záujem dobrovoľný z radov lekárov, ktorí sa hlásia, a pravdaže v čase, kedy je COVID a zomiera veľa ľudí, tak sa občas stane, že ten lekár, ktorý prehliada, má službu, má aj desať takýchto prehliadok za deň v šnúre a nie je to jednoduché, ale prehliadajú len tí, čo chcú. Nastavenú máme cenovú politiku tak, že je to motivujúce. Čo sa týka odmietania nejakej zdravotnej starostlivosti, tam by som nechcela ísť do tých detailov, najmä čo sa týka zdravotnej politiky a jednotlivých odborných stanovísk, keďže nie som lekár, ale viem vám prezradiť to, že v niekoľkých tých podnetoch sa stáva, že vlastne ten, tam, kde došlo k pochybeniu, sa jednoducho nepodá správny podnet. Dôležité pre podanie podnetu: popísať ho presne, aby to bolo adresné, to znamená uviesť meno lekára a bez anonymov. Čiže neviem, o ktorom presne ste hovorili podnete, a ak to bolo takto urobené a podali ho na úrad, tak ho určite spracovávame, to by som vedela asi zariadiť, že sa na to pozrú. V každom prípade toto úrad tiež nerobil napriek tomu, že má tú možnosť. Iniciovali sme už rokovania so zástupcami, novým vedením Slovenskej lekárskej komory, a budeme sa usilovať o to, aby sa dôslednejšie robili disciplinárne konania tých lekárov, ktorí z nejakých dôvodov porušili Hippokratovu prísahu a teda to môže byť na obidvoch stranách, aj na tých, ktorí nechcú neočkovaného ošetriť, ale takisto to môže byť na tej strane, kde lekári vyzývajú otvorene k neočkovaniu a ohrozujú tak životy pacientov. Čiže to má dve strany, táto minca. My sa neprikláňame ani na jednu (povedané so smiechom), jednoducho Hippokratova prísaha znamená pri rešpektovaní vedeckých poznatkov chrániť zdravie ľudí. Pýtali ste sa ešte na tých supermanov a na fond kvality zdravia, tu bola, myslím, nejaká otázka. Tá regulácia, ktorú sme navrhli, zahŕňala to, aby z toho zdravotného poistenia šli, aby šli prostriedky, ktoré sú nad úroveň toho zisku, ktorý sa zastropuje v prospech verejnosti, v prospech pacienta a teda aby sa vytvoril fond kvality zdravia. My sme tam navrhovali konkrétne veci, ako boli preventívne onkologické vyšetrenia a lieky na špeciálne diagnózy. Je to všetko legislatívne pripravené, sú tam stovky hodín ústavných, ústavnoprávneho tímu u nás. Myslím si, že je to pripravené dobre, stačí už len, aby sa to predložilo a schválilo. To je to, čo je vo vašich rukách a tam by som na to takto stručne odpovedala.
Danko, Andrej, predseda NR SR (2016-10-11):
Ďakujem. Prosím, páni poslanci, zaujmite svoje miesto v rokovacej sále. Želám pánom poslancom veľa úspechov v práci v Národnej rade. V rokovaní pokračujeme návrhom na voľbu poslancov za členov výborov Národnej rady Slovenskej republiky a zmenu v zložení Stálej delegácie Národnej rady . Návrh, ktorý máte rozdaný ako tlač 287, bol vypracovaný na základe návrhu poslancov, členov klubu poslancov za stranu SMER – sociálna demokracia a za hnutie Obyčajní ľudia a nezávislé osobnosti. Chce sa niekto z poslancov vyjadriť k tomuto návrhu? Ďakujem. Konštatujem, že nie. Pristúpime k hlasovaniu. Dávam hlasovať o návrhu, ako ho máte v tlači 287. Prosím, prezentujme sa a hlasujeme. (Hlasovanie.) Ďakujem. Prítomných 131 poslancov, za 130, zdržal sa 1. Konštatujem, že sme uvedený návrh schválili. V rokovaní pokračujeme druhým čítaním o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Vládny návrh zákona má parlamentnú tlač 188. Spoločná správa výborov má tlač 188a. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona odôvodnil. (Ruch v sále.) Prosím o kľud v rokovacej sále. Poprosím, pán poslanec, pán minister práce, sociálnych vecí a rodiny.
Pčolinský, Peter, podpredseda NR SR (2023-06-21):
Ďakujem pekne. Otváram rozpravu, do ktorej je písomne za klub SME RODINA prihlásený pán poslanec Milan Krajniak, ktorý má k dispozícii 30 minút za klub. Čiže nech sa páči, pán poslanec, máte slovo.
Viskupič, Marián, poslanec NR SR (2020-09-29):
Pán predsedajúci, ďakujem za slovo. Dovoľte mi predniesť stanovisko Výboru Národnej rady Slovenskej republiky pre financie a rozpočet o výsledku prerokovania návrhu na voľbu dvoch podpredsedov Najvyššieho kontrolného úradu Slovenskej republiky (tlač 140). Výbor pre financie a rozpočet ako gestorský výbor podáva Národnej rade toto stanovisko o prerokovaní návrhu na voľbu dvoch podpredsedov Najvyššieho kontrolného úradu Slovenskej republiky. Predseda Národnej rady v rozhodnutí č. 235 z 11. septembra 2020 určil voľbu dvoch podpredsedov Najvyššieho kontrolného úradu, ktorá sa bude konať na 12. schôdzi Národnej rady. Predsedovi Národnej rady bolo doručených šesť návrhov, ktoré predložili. Pán poslanec Stanislav Kubánek navrhuje Ing. Igora Šulaja, pani poslankyňa Mária Šofranko navrhuje Ing. Ľubomíra Andrassyho, pán poslanec Ján Krošlák navrhuje Ing. Jána Gájera, pán poslanec Milan Vetrák navrhuje JUDr. Milana Galandu, pán poslanec Ondrej Dostál navrhuje Bc. Ivana Kuhna, MA, a pán poslanec Juraj Šeliga navrhuje Ing. Petra Sádovského. Predmetný návrh pridelil predseda Národnej rady výboru pre financie a rozpočet na prerokovanie a zaujatie stanoviska do 22. septembra 2020. Výbor NR SR pre financie a rozpočet predložený návrh prerokoval na svojom zasadnutí dňa 21. septembra 2020 a prijal k nemu uznesenie č. 69 zo 22. septembra 2020. Výbor preskúmal splnenie podmienok prerokovaných a navrhovaných kandidátov a posúdil, že návrhy kandidátov boli podané v súlade s čl. 2 volebného poriadku o voľbe a odvolávaní funkcionárov v termíne stanovenom podľa rozhodnutia predsedu NR SR a obsahujú požadované náležitosti na voľbu podpredsedov Najvyššieho kontrolného úradu Slovenskej republiky. Na rokovanie výboru boli prizvaní kandidáti na voľbu podpredsedov, aby predstavili zámer svojho pôsobenia vo funkcii, a poslanci Národnej rady, ktorí ich navrhli. Zároveň Výbor pre financie a rozpočet ako gestorský výbor uznesením č. 70 z 22. septembra 2020 schválil stanovisko výboru návrhu na voľbu dvoch podpredsedov NKÚ (tlač 240a) a zároveň ma určil za spravodajcu výboru. Výbor ma zároveň poveril informovať Národnú radu o prerokovaní daného návrhu. Návrh uznesenia Národnej rady Slovenskej republiky je prílohou tohto stanoviska. Zároveň, ak nebudú podpredsedovia zvolení podľa § 110 ods. 2 zákona o rokovacom poriadku, navrhujem, aby sa uskutočnila opakovaná voľba na ďalšej riadnej schôdzi Národnej rady. Ďakujem, pán predsedajúci, skončil som, prosím, otvorte rozpravu.
Kamenický, Ladislav, NR SR (2013-09-04):
Vážený pán predseda, v rozprave k tomuto vládnemu návrhu zákona vystúpil poslanec Mihál, nepodal žiadne pozmeňujúce návrhy. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Dajte, prosím, o tomto hlasovať.
Ďurovčík, Emil, poslanec NR SR (2016-09-07):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-12-09):
No ale vedome... vy vedome porušujete tým pádom rokovací poriadok a som si to nevšimol. Keby som si to bol všimol (reakcia rečníčky), tak by som vás upozornil, že to nemôžete robiť. Ale nejdeme to riešiť, samozrejme. Ďalší rečník, ktorý je prihlásený do rozpravy, je pán poslanec Marek Šefčík, pripraví sa pán poslanec Jaroslav Karahuta, nech sa páči.
Kažimír, Peter, podpredseda vlády a minister financií SR (2012-07-25):
Dámy a páni, takže dovoľte mi, aby som pred vás predstúpil s návrhom zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov. Tento návrh zákona bol vypracovaný ako iniciatívny materiál. Cieľom návrhu zákona je zaviesť základný bankový produkt a zabezpečiť spotrebiteľom prístup k bežnému účtu a k základným platobným službám. Predmetný návrh zákona vychádza z odporúčania Komisie z roku 2011, je to odporúčanie o prístupe k základnému platobnému účtu, respektíve o finančnej inklúzii, podľa ktorého dostupnosť základných platobných služieb nie je v súčasnosti zaistená poskytovateľmi platobných služieb a ani nie je zaručená všetkými členskými štátmi Európskej únie. Preto je nevyhnutné stanovovať zásadný prístup ku základnému platobnému, respektíve bežnému účtu a k základným platobným službám, pričom tento prístup je kľúčovým prvkom podpory sociálneho začlenenia. Návrh zákona obsahuje aj splnomocňovacie ustanovenie na vydanie vyhlášky Ministerstva financií Slovenskej republiky, ktorou sa ustanoví rozsah a spôsob bankových služieb v mene euro, ktoré sú banka a pobočka zahraničnej banky povinné v rámci základného bankového produktu poskytnúť. Zároveň sa navrhuje, aby sa vyhláškou ustanovila aj maximálna výška poplatku na základný bankový produkt. Výškou, takouto cenou za tento produkt bude jedno euro. Návrh zákona bol dňa 31. mája tohto roku schválený vládou Slovenskej republiky a predložený na rokovanie Národnej rady bez rozporov. Takisto bol v júni tohto roku prerokovaný v Národnej rade v prvom čítaní. Ďakujem.
Grendel, Gábor, podpredseda NR SR (2021-07-23):
Pán poslanec, nemôžem dať hlasovať o tomto návrhu, ak máte návrh na doplnenie programu, vždy sa to rieši na začiatku schôdze. Toto nebol procedurálny návrh súvisiaci s prerokovaním veci. Pán poslanec Mizík, nech sa páči, máte slovo.
Kollár, Boris, predseda NR SR (2020-10-20):
Pán poslanec Richter.
Krajčír, Ľuboš, poslanec NR SR (2021-07-01):
Ďakujem pekne za slovo. Pán kolega, je absolútne pravda, že blížiaca sa tretia vlna pandémie je obrovský problém. Všade vo svete sa naozaj hľadajú riešenia, ako motivovať ľudí k čo najväčšej miere sa ísť zaočkovať a brániť proti tomuto ochoreniu. Napríklad v Rusku spravili lotériu, kde víťazi získali autá. Ja naozaj zámerne spomínam Rusko preto, lebo rôzne fabulácie od našich kolegov z opozície o sprisahaní USA a západných krajín a neviem koho ešte všetkého. Neprijatie faktu, že naša civilizácia sa nevie inak brániť proti šíreniu vírusového ochorenia COVID-
-19 a jeho nových mutácií, je naozaj lotériou, v ktorej ale nejde ako tak o finančné výhry alebo autá, žiaľ, ide tu o život. Tisícky mŕtvych, mnoho pacientov dodnes s komplikáciami zdravotnými, mesiace zamrznutá ekonomika, deti bez adekvátneho vzdelania. Naozaj, žiaľ, ak opozícia nevyzýva ľudí na očkovanie, tak by to aspoň nemala mariť, nakoľko hazardovať s ľudskými životmi by nemalo byť cieľom politického boja. Ja ďakujem veľmi pekne obetavosti lekárov a celému zdravotníckemu personálu, ktorí naozaj zachraňujú životy, nie ako kolegovia z opozície, ktorí naozaj na tejto pandémii iba vytĺkajú politický kapitál. Žiaľ, na nešťastí ľudí. Ďakujem. (Potlesk.)
Jurinová, Erika, podpredsedníčka NR SR (2014-12-02):
Pán poslanec Kadúc.
Bugár, Béla, podpredseda NR SR (2018-06-21):
Nech sa páči, prezentujme sa a hlasujme. (Hlasovanie.) Prítomných 136, za 47, proti 14, zdržalo sa 75 poslancov. Konštatujem, že návrh nebol schválený. Vážené panie poslankyne, páni poslanci, mali sme prerokované len tieto tri body, takže budeme pokračovať v rokovaní. Predtým ešte procedurálny návrh, pán poslanec Krajniak.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141 poslancov, za 102, proti 11, zdržalo sa 26, 2 nehlasovali. Uvedený návrh sme schválili.
Grendel, Gábor, podpredseda NR SR (2021-02-24):
Teraz dávam možnosť prihlásiť sa do rozpravy ústne. Pán poslanec Suja ako jediný. Končím možnosť prihlásiť sa ústne do rozpravy. Nech sa páči, pán poslanec.
Brocka, Július, poslanec NR SR (2013-03-19):
Na rozcvičenie, pani poslankyňa, ja som povedal, zníženie nezamestnanosti o jednu desatinu percenta. To znamená, zo 14,9 na 14,8 percenta, to je o jednu desatinu percenta. A teraz k tomu, čo ste najviac oponovali alebo o tom hovorili. Jeden mandát. Pani poslankyňa, každý mesiac tu sedíme 2 – 3 týždne len v pléne Národnej rady, a vy hovoríte do mikrofónu, že dennodenne sa stretávate so svojimi voličmi. No, ja si to ťažko viem predstaviť, ako sa v Humennom môžete dennodenne stretávať, keď 2 – 3 týždne z mesiaca musíte tu byť ako poslanec Národnej rady. Ale okrem toho, vy ste ešte, veď sú aj zastupiteľstvá vyššieho územného celku, ešte aj tam sedíte, predpokladám. Potom ešte sú aj zastupiteľstvá mestského zastupiteľstva, ešte aj tam sedíte, lebo vy ste niekoľkonásobne volený funkcionár. Ale teraz, aby ste vedeli, ako to my v KDH máme, že aj naši starostovia kandidujú do Národnej rady. Áno, kandidovať môžete, to je v poriadku, ale keď ste úspešný a vás zvolia do Národnej rady, tak v KDH si musí ten poslanec vybrať, či chce byť poslancom Národnej rady, alebo ďalej starostom. No a keďže boli v minulosti také prípady, že niekto, úspešný primátor sa stal aj poslancom Národnej rady, vidíte, aký to je problém, ja si to uvedomujem, že niektorí z tých ľudí dokonca zvolili formu, že odišli zo strany, aby sa nemuseli identifikovať s tým princípom. Ale ja si myslím, že to je princíp, ktorý sa páči aj v SMER-e a že spoločne by sme ho presadili. Ak by ste to podporili, tak ja som presvedčený, že to v Národnej rade prejde, lebo to je o solidarite tých, čo prácu majú, s tými, čo prácu nemajú. Ja nehovorím, že aby nezamestnaný človek vás nahradil, aby ste sa vzdali funkcie.
Paška, Pavol, predseda NR SR (2014-09-24):
(Hlasovanie.) 139 prítomných, 57 za, 58 proti, 23 sa zdržalo, 1 nehlasoval. Návrh sme neschválili.
Grendel, Gábor, podpredseda NR SR (2022-03-16):
Ďakujeme pekne za informáciu. Prerušujem rokovanie o tomto bode programu. Pristúpime k druhému čítaniu o návrhu poslancov Ondreja Dostála, Anny Zemanovej, Petra Osuského a Vladimíry Marcinkovej na vydanie ústavného zákona, ktorým sa mení ústavný zákon č. 397/2004 o spolupráci Národnej rady Slovenskej republiky a vlády Slovenskej republiky v záležitostiach Európskej únie. Návrh ústavného zákona má tlač 874, informácia výborov má tlač 874a. Dávam slovo poslancovi Ondrejovi Dostálovi, aby návrh ústavného zákona odôvodnil. (Rokovanie o návrhu poslancov Národnej rady Slovenskej republiky Ondreja Dostála, Anny Zemanovej, Petra Osuského a Vladimíry Marcinkovej na vydanie ústavného zákona, ktorým sa mení ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie , tlač 874.)
Jurinová, Erika, podpredsedníčka NR SR (2013-12-12):
Pán Richter je na akcii Úsmev ako dar.
Kadúc, Miroslav, poslanec NR SR (2014-02-04):
Ďakujem za slovo. Miro, veľmi pekne ďakujem za odborné vystúpenie, podľa mňa s dobrým úmyslom pomôcť navrhovateľom, aby ten návrh upravili do podoby, ktorá patrí do parlamentu. Pretože ten úmysel máme všetci rovnaký: pomôcť tým slabším a tým zraniteľným. A iba jedna poznámka, ktorá, čo ma tam zaujalo, si povedal, že plus-mínus, že ťa prekvapuje nejaká nová láska SMER-u k bankám. Tu ti len pripomínam, že v roku 2012, myslím, že niekedy v júni, v júli, bolo prijaté, bol prijatý zákon, ktorým sa zrušil v podstate Fond ochrany vkladov, alebo inak, zrušil sa príspevok do Fondu ochrany vkladov. Momentálne banky platia do Fondu ochrany vkladov 0 %, to znamená, vklady nie sú chránené. Na toto ja sa budem pýtať pána ministra. To je iba na margo toho, že tá láska tu nie je nová. Tá láska tu už je dva roky k bankám.
J. Brocka, poslanec: (2007-11-28):
Ale to podstatné, čo som hovoril k rozpočtu, je, že to je rozpočet stagnačný. A nemyslím si to ja pri takej vysokej miere ekonomického rastu, myslí si to aj sociálny partner vlády v súvislosti s výdavkami do vzdelania, do infraštruktúry. A to, že to je rozpočet nevyužitej príležitosti, tak si myslí aj Národná banka Slovenska, oni to síce takto nenazvali, to bol podnadpis môjho vystúpenia, z jedného jednoduchého dôvodu, šetrenie alebo schodok je iba o 6 mld. nižší, ako bol minulý rok. A pritom sú takmer o 40 mld. vyššie príjmy, ako boli v minulom roku. Proste v tejto danej situácii tie možnosti na šetrenie a úspory sú oveľa väčšie. Ale chápem, že tie lobistické skupiny majú väčšiu silu a väčšiu váhu pri vládnej koalícii ako napr. tie spomínané rodiny s viacerými deťmi. Deti u nás nie sú voliči, a preto rozumiem tomu, že nie sú u vás priorita.
Grendel, Gábor, podpredseda NR SR (2021-11-02):
Pán poslanec Kočiš s faktickou poznámkou.
Štarchoň, Peter, poslanec NR SR (2018-10-23):
Pán predsedajúci, prosím o opravu hlasovania pri bode č. 51, tlač 1160, chcel som hlasovať za.
Dostál, Ondrej, poslanec NR SR (2023-12-18):
Ďakujem, pán predsedajúci. Pán poslanec Lackovič, nie je celkom pravda, ako ste hovorili, že ministerstvo mágie je podobne ako navrhované ministerstvo cestovného ruchu a športu bez dopadov na rozpočet. Toto nedokážu ani čarodejníci v čarodejníckom svete, samozrejme, že aj ministerstvo mágie má svoje financovanie najmä z daní vybraných od podnikateľských subjektov a veľmi významnú časť pri tom tvoria príjmy od Gringott banky, čiže vlastne nejaká obdoba našej bankovej, bankovej dane, takže, takže to iba to naše nové ministerstvo bude, bude úplne bez dopadov na rozpočet. A ani mňa neprekvapuje, že SMER a HLAS zmenili svoje predvolebné postoje, ktoré boli negatívne k zriadeniu ministerstva športu, SNS si dokáže vytrucovať všeličo, zažili sme to už, keď bola SNS vo vláde so SMER-om minule, v rokoch 2016 až 2020, tak netreba pochybovať o tom, že to dokáže aj teraz. A nemali by sme sa sústreďovať iba na to ovládnutie športu, ktoré hrozí zo strany SNS, ale aj na plánované ovládnutie cestovného ruchu, lebo to je tiež taká dlhodobá záľuba Slovenskej národnej strany a možno predpokladať, že tam, práve tam budú, bude smerovať aj významná časť tých aktivít, ktoré budú mať aj finančné dopady. A tam sa im bude potrebné pozerať intenzívne na prsty, aj keď teda tvrdia, že nebude mať zriadenie tohto ministerstva žiadny dopad na podnikateľské prostredie, čo vzhľadom na to, že je tam aj cestovný ruch, pôsobí naozaj zvláš... (Prerušenie vystúpenia časomerom.)
Laššáková, Jana, podpredsedníčka NR SR (2013-09-12):
Na vystúpenie pána poslanca je jedna faktická poznámka. Končím možnosť prihlásiť sa s faktickými poznámkami. Nech sa páči, pán poslanec Simon.
Abrhan, Pavol, poslanec NR SR (2013-06-27):
Ďakujem pekne. Chcel by som poďakovať za korektnú a zaujímavú diskusiu. Pre nás ako pre predkladateľov bolo cieľom zvýšiť informovanosť a aj túto informáciu, aby pri uzatváraní zmluvy klient mal, akú sumu si požičiava a akú sumu v absolútnej hodnote bude musieť vrátiť, a na základe tej aby sa mohol rozhodnúť. Ja pripúšťam a môžeme o tom diskutovať, že veď si to môže z iných údajov vypočítať, a tak zatiaľ naša skúsenosť bola taká, že mnohí si to, žiaľ, vypočítať nevedia, preto navrhujeme, aby to bolo explicitne uvedené, aby to bolo súčasťou zmluvy už pri uzatváraní hypotekárnych úverov. Ale chcel by som poďakovať a poprosiť o podporu tohto návrhu zákona. Ďakujem pekne.
Sulík, Richard, predseda NR SR (2011-03-30):
Pán poslanec Maďarič.
Pčolinský, Peter, doterajší podpredseda NR SR (2023-10-25):
Pán poslanec Justín Sedlák.
V. Veteška, podpredseda NR SR: (2004-09-09):
Otváram rozpravu. Písomné prihlášky do rozpravy nemám. Ústne, prosím, kto sa hlási? Pán poslanec Vážny. Nikto viac. Končím možnosť podania ďalších prihlášok ústne do rozpravy k tomuto bodu programu. Pán poslanec, nech sa páči, máte slovo.
Fronc, Martin, poslanec NR SR (2015-12-02):
Pán poslanec, pôvodne to zloženie bolo pedagogický zbor, zástupcovia jeho, rodičov a zriaďovateľa a následne prišli zákonné úpravy, aby nedochádzalo k nejakým chybám z hľadiska zákona a práva, tak nie s poradným, ale s plným hlasom sa stali členmi školskej rady aj zástupcovia štátnej správy. To znamená, v danom čase to boli zástupcovia zo školských úradov. Takto bola kreovaná, aby som upresnil, školská rada. Ďakujem.
Sulík, Richard, predseda NR SR (2010-08-11):
Pán Procházka prepáčte, pán Záhumenský, chcel by som vás poprosiť netelefonovať v rokovacej miestnosti. Ďakujem vám pekne.
Paška, Pavol, predseda NR SR (2014-09-17):
Faktická poznámka, pán poslanec Martvoň. Končím možnosť sa prihlásiť.
P. Paška, predseda NR SR: (2007-06-26):
návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov (tlač 297). Pán poslanec Martinák, budete uvádzať hlasovanie.
Laššáková, Jana, podpredsedníčka NR SR (2015-02-05):
Pán poslanec Fecko, predtým ako vám dám slovo, chcem vás poprosiť, páni poslanci, vzhľadom na to, že technické zariadenie vykazuje problémy aj naďalej, aj keď mám v kartu v zariadení, vykazuje, že schôdzu vedie predseda Národnej rady Peter Pellegrini, a to zariadenie je treba reštartovať, takže vyhlasujem krátku päťminútovú prestávku, aby sa zariadenie... (Reakcie z pléna.) Ale... (Reakcie z pléna.) Päťminútovú prestávku, aby sa zariadenie mohlo reštartovať, a pokračujeme ďalej. (Päťminútová prestávka.) (Po prestávke.)
P. Hrušovský, predseda NR SR: (2003-06-26):
(Hlasovanie.) Prítomných je 134 poslancov, za 93, zdržalo sa 41. Konštatujem, že návrh sme schválili. Pán poslanec Farkas je spoločným spravodajcom aj pri prerokúvaní bodu programu správa o výsledkoch kontrolnej činnosti Najvyššieho kontrolného úradu Slovenskej republiky za rok 2002. Prosím, pán poslanec, aby ste uviedli najskôr hlasovanie k správe Najvyššieho kontrolného úradu. Prepáčte. Tak budeme najskôr hlasovať o správe o plnení štátneho rozpočtu Slovenskej republiky za I. štvrťrok 2003 . Nech sa páči, pán poslanec, uveďte návrh uznesenia.
V. Veteška, podpredseda NR SR: (2006-08-03):
Tak prvý pán Jarjabek a dajte mu čas.
Halák, Róbert, poslanec NR SR (2022-10-06):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) na zákona o rokovacom poriadku prerokovať predložený návrh zákona v druhom čítaní.
Miškov, Juraj, minister hospodárstva a výstavby SR (2010-10-22):
Ďakujem, vážený pán predsedajúci, vážené panie poslankyne, vážení páni poslanci. Dočasná dohoda o hospodárskom partnerstve medzi Európskym spoločenstvom a jeho členskými štátmi na strane jednej a niektorými krajinami Juhoafrického rozvojového spoločenstva na druhej strane je medzinárodná dohoda, s podpísaním ktorej vláda Slovenskej republiky vyslovila súhlas už v roku 2009, pričom súčasne splnomocnila veľvyslanca, stáleho predstaviteľa Slovenskej republiky pri Európskej únii na podpis dohody s výhradou ratifikácie s tým, že po podpise bude dohoda opätovne predložená vláde Slovenskej republiky a následne Národnej rade Slovenskej republiky na vyslovenie súhlasu s jej ratifikáciou. Túto dohodu uzavrelo Európske spoločenstvo s krajinami Juhoafrického rozvojového spoločenstva, ide o tzv. zoskupenie SADC, a to konkrétne so štátmi Botswana, Lesotho, Mozambik, Namíbia, Svazijsko. Podľa partnerskej dohody medzi Európskym spoločenstvom a krajinami Afriky, karibskej a tichooceánskej oblasti, podpísanej 23. júna 2000, sa zmluvné strany dohodli na uzavretí nových obchodných dohôd o hospodárskom partnerstve, a to do konca roka 2007. Tieto dohody by mali zabezpečiť dlhodobý rozvoj, hospodársky rast, znižovanie chudoby a integráciu krajín Afriky, karibskej a tichooceánskej oblasti do globálnej ekonomiky. Dočasná dohoda, ktorá bola uzatvorená ako medzistupeň k plnohodnotnej dohode o hospodárskom partnerstve so všetkými krajinami zoskupenia SADC a ku ktorej rokovania prebiehajúce už niekoľko rokov neboli doposiaľ ukončené, má výrazný rozvojový aspekt a umožňuje týmto štátom, ktoré patria medzi najmenej rozvinuté krajiny sveta, zjednodušený prístup na trhy Európskej únie. Dohoda obsahuje ustanovenia o colných a necolných opatreniach, nástrojoch na ochranu obchodu, uľahčenie colného a obchodného styku, technických prekážkach obchodu, sanitárnych a fytosanitárnych opatreniach, bežných platbách a pohybe kapitálu, ako aj ustanovenia o rozvojovej spolupráci a inštitucionálne ustanovenia. Dohoda je bilaterálnou medzinárodnou prezidentskou zmluvou, medzinárodnou hospodárskou zmluvou všeobecnej povahy. Podľa čl. 7 ods. 5 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. Na jej vykonanie nie je potrebný zákon. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem.